Theodóra Mjöll vinkona mín , snillingur með meiru og fyrrverandi meðlimur okkar hér á Trendnet fagnaði í gær útgáfu á splunkunýrri og gullfallegri Hárbóksem var að lenda í verslunum . Bókin er svo falleg að hún á eftir að prýða mörg sófaborð til skrauts – það er ég viss um . Ég hlakka mikið til að næla mér í eintak og mögulega sjá fram á betri hárdaga – ég hef mjög oft nefnt við Theodóru að hún megi kenna mér einfaldar greiðslur og þessi bók mun án efa koma mörgum að góðum notum ♡ Hárbókin : 58 greiðslur fyrir öll tilefni er eftir Theodóru Mjöll Skúladóttur og myndirnar tók Saga Sig . “ Í þessari glæsilegu og handhægu bók eftir Theodóru Mjöll eru 58 gerðir af greiðslum fyrir alla aldurshópa ; fléttur , tögl , hversdagsgreiðslur , letidagsgreiðslur , fermingargreiðslur og fínar uppgreiðslur . Hér má einnig finna hagnýt ráð um hárumhirðu , hárþvott og hárnæringu , undirbúning hársins fyrir greiðslur og ýmislegt fleira sem kemur að góðu gagni . Theodóra Mjöll er hárgreiðslukona og vöruhönnuður . Hún er höfundur metsölubókanna Hárið og Lokkar og vinsælla Disney-hárgreiðslubóka . Rakel Tomas hannaði útlit bókarinnar sem prýdd er ljósmyndum Sögu Sig . ” Jólagjöfin í ár ? Til hamingju elsku Theodóra með útgáfu á enn einu meistaraverkinu . Algjört hæfileikabúnt fram í fingurgóma ♡